தமிழகத்தில்தான் இப்படி நடக்கிறது என்று பார்த்தால், இந்தியாவின் பல்வேறு மாநிலங்களில் இதுபோன்று பல சம்பவங்கள் தொடர்கதையாகி உள்ளன. குழந்தை கடந்த வந்ததாகக் கூறி நடத்தப்பட்ட தாக்குதல் சம்பவங்களில் இதுவரை 20-க்கும் அதிகமானோர் அடித்துக் கொல்லப்பட்டுள்ளனர். இதில், மகாராஷ்டிரா மாநிலத்தில் மட்டும் கடந்த ஜூலை 1ம் தேதி துலே மாவட்டத்தில் 5 பேர் கொல்லப்பட்டனர். அதனால், இது மாநில அரசுகளோடு மட்டுமல்லாமல், மத்திய அரசுக்கும் கவலை அளிக்கும் விஷயமாக மாறியுள்ளது.